Libuše Dvořáková

Libuše Dvořáková (naskiĝis la 8-an de majo 1953 en Moravská Třebová) estas ĉeĥa esperantistino, inĝenierino, honora membrino de ĈEA. 

Estrino de E-klubo en Svitavy, en 2008 ŝi iniciatis kaj ĉefprizorgas funkciadon de Esperanto-muzeo en sia loĝurbo - kunpretigas ekspoziciojn, ĉiĉeronas por anoncitaj grupoj kaj preparas aranĝojn por publiko (Marcipana Kristnasko, Muzea nokto, Tago de la eŭropa heredaĵo ktp.)

Membrino de ĈEA ekde 1990, en 1995-2000 instruis Esperanton en la 6-a bazlernejo en Svitavy; en 2002-2005 estraranino de ĈEA, en 2008-2011 estrino de la kontrolkonsilio de ĈEA, en 2011-2016 vicprezidantino de ĈEA, ekde 2016 estraranino de ĈEA. Organizantino de E-aranĝoj (ĈEA-konferencoj en 2003-5, 2007 kaj 2009), Infanaj tagoj kaj regionaj renkontiĝoj en Svitavy k.a.). Kontribuas per artikoloj pri Esperanto al la loka gazetaro kaj al la ĈEA-gazeto Starto, kies distribuadon ŝi krome prizorgas kun sia klubo.

En la jaro 2025 dum la 110-a UK en Brno L. Dvořáková ricevis Diplomon pro Elstara Agado pro multjara prizorgo de la Esperanto-muzeo en Svitavy.

 Eksteraj ligiloj 
 Retpaĝaro de la Klubo de amikoj de Esperanto en Svitavy
Diplomo pri Elstara Agado

Kategorio:Ĉeĥaj esperantistoj
Kategorio:Naskiĝintoj la 8-an de majo